Document ID: 31995D0294

31995D0294
L 182/27
JURNALUL OFÍCIAL AL UNIUNII EUROPENE
DECIZIA COMISIEI
din 24 iulie 1995
de stabilire a modelului de certificat de sănătate animală pentru schimburile cu ovule și embrioni din specia ecvină
(Text cu relevanță pentru SEE)
(95/294/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 92/65/CEE a Consiliului din 13 iulie 1992 de definire a cerințelor de sănătate animală care reglementează schimburile și importurile în Comunitate de animale, material seminal, ovule și embrioni care nu se supun, în ceea ce privește cerințele de sănătate animală, reglementărilor comunitare specifice prevăzute în anexa A punctul (I) la Directiva 90/425/CEE (1), astfel cum a fost modificată ultima dată prin Decizia 95/176/CE (2) a Comisiei, în special articolul 11 alineatul (3),
întrucât în anexa D la Directiva 92/65/CEE, Consiliul a stabilit condițiile sanitare pentru colectarea, prelucrarea, stocarea și transportul ovulelor și embrionilor, precum și condițiile de sănătate aplicate în cazul iepelor donatoare;
întrucât modelul de certificat de sănătate animală pentru comerțul cu ovule și embrioni de ecvidee trebuie definit în conformitate cu directiva menționată;
întrucât Decizia 95/176/CE a Comisiei de modificare a anexelor la Directiva 92/65/CEE în privința materialului seminal, ovulelor și embrionilor de ecvidee se aplică de la data de 1 octombrie 1995; întrucât, prin urmare, se aplică în același timp certificarea sanitar-veterinară pentru schimburile cu ovule și embrioni de animale din specia ecvină;
întrucât măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Statele membre se asigură că numai ovulele și embrionii de animale din specia ecvină sunt trimiși de pe teritoriul lor pe teritoriul unui alt stat membru și că sunt însoțiți în timpul transportului de un certificat de sănătate corespunzător completat, care corespunde modelului din anexă.
Articolul 2
Prezenta decizie se aplică de la data de 1 octombrie 1995.
Articolul 3
Prezenta decizie se adresează tuturor statelor membre.
Adoptată la Bruxelles, 24 iulie 1995.

Labels: 3
6